
 14.12.2013
 BG
 Официален вестник на Европейския съюз
 L 335/8
 РЕГЛАМЕНТ ЗА ИЗПЪЛНЕНИЕ (ЕС) No 1333/2013 НА КОМИСИЯТА
 от 13 декември 2013 година
 за изменение на регламенти (ЕО) No 1709/2003, (ЕО) No 1345/2005, (ЕО) No 972/2006, (ЕО) No 341/2007, (ЕО) No 1454/2007, (ЕО) No 826/2008, (ЕО) No 1296/2008, (ЕО) No 1130/2009, (ЕС) No 1272/2009 и (ЕС) No 479/2010 по отношение на задълженията за нотифициране в рамките на общата организация на селскостопанските пазари
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 192, параграф 2 във връзка с член 4 от него,
 като има предвид, че:
 (1)
 В Регламент (ЕО) No 792/2009 на Комисията (2) са установени общи правила за нотифицирането на информация и документи от страна на държавите членки до Комисията. Тези правила обхващат по-специално задължението на държавите членки да използват информационните системи, предоставени на тяхно разположение от Комисията, а също така и валидирането на правата на достъп на органите или отделните лица, оправомощени да изпращат нотификации. В Регламент (ЕО) No 792/2009 са определени също и общи принципи, приложими за информационните системи, така че те да гарантират автентичността, целостта и четливостта в течение на времето на документите и да осигуряват защита на личните данни. Задължението за използване на посочените информационни системи трябва да бъде предвидено във всеки регламент за установяване на специфично задължение за нотифициране.
 (2)
 Комисията разработи информационна система, която позволява управлението по електронен път на документи и процедури в рамките на нейните собствени вътрешни работни процедури, както и в отношенията ѝ с органите, участващи в общата селскостопанска политика.
 (3)
 Посредством тази система могат да бъдат изпълнени няколко задължения за съобщаване и нотифициране, и по-специално предвидените в регламенти (ЕО) No 1709/2003 (3), (ЕО) No 1345/2005 (4), (ЕО) No 972/2006 (5), (ЕО) No 341/2007 (6), (ЕО) No 1454/2007 (7), (ЕО) No 826/2008 (8), (ЕО) No 1296/2008 (9), (ЕО) No 1130/2009 (10), (ЕС) No 1272/2009 (11) и (ЕС) No 479/2010 (12) на Комисията.
 (4)
 В интерес на ефикасното администриране и предвид натрупания опит някои съобщения и нотификации следва да бъдат опростени или уточнени.
 (5)
 С цел да се подобри текущото наблюдение на състоянието на пазара в сектора на маслиновото масло и като се има предвид опитът, натрупан в тази област, е необходимо да бъдат пояснени някои задължения за нотифициране на държавите членки, посочени в част А от приложение III към Регламент (ЕО) No 826/2008. За тази цел ще бъде увеличена честотата на предоставяне на прогноза за производството и потреблението на маслиново масло, както и за крайната наличност, а задължението за нотифициране ще се ограничи до държавите членки, произвеждащи маслиново масло. Изменението следва да започне да се прилага от 1 януари 2014 г., тъй като именно това е предвидената начална дата на прилагане на новата обща организация на пазарите.
 (6)
 Регламенти (ЕО) No 1709/2003, (ЕО) No 1345/2005, (ЕО) No 972/2006, (ЕО) No